
ระบบตรวจจับการล้มภายในบ้านโดยไม่รุกล้ำความเป็นส่วนตัว ด้วยข้อมูล CSI จากสัญญาณ Wi-Fi บนบอร์ด ESP32-S3

บทคัดย่อ
[bookmark: OLE_LINK1]โครงงานนี้มีวัตถุประสงค์เพื่อพัฒนาระบบตรวจจับการล้มภายในบ้านโดยไม่รุกล้ำความเป็นส่วนตัวของผู้ใช้งาน โดยใช้ข้อมูลChannel State Information (CSI) จากสัญญาณ Wi-Fi บนบอร์ด ESP32-S3 จำนวนทั้งหมด 4 บอร์ด โดยทำการแบ่งเป็นตัวส่งสัญญาณ (Transmitter) จำนวน 3 บอร์ด และตัวรับสัญญาน (Receiver) 1 บอร์ด เพื่อเก็บข้อมูลสัญญาณ CSI สำหรับกิจกรรม 3 ประเภท ได้แก่ EMPTY (ห้องว่าง) WALK (การเดิน) และ FALL (การล้ม) รวมทั้งหมด 10,563 ตัวอย่าง โดยแต่ละคลาสมีจำนวนสมดุลกัน ข้อมูลดิบถูกนำมาผ่านกระบวนการ Resampling ให้คงที่ที่ 20 Hz และปรับสเกลด้วยวิธีการ Fixed Scaling ก่อนนำไปฝึกสอนด้วย โมเดล Long Short-Term Memory (LSTM) ผลการทดลองพบว่ามีค่า Accuracy รวม 91.53% แสดงให้เห็นว่าระบบสามารถตรวจจับเหตุการณ์การล้มได้อย่างมีประสิทธิภาพ แม้ว่าจะมีความสับสนเล็กน้อยระหว่างคลาส FALL และ EMPTY ในบางกรณี ซึ่งส่วนหนึ่งเกิดจากภายหลังการล้ม ผู้ทดลองมักอยู่นิ่งกับพื้น ทำให้สัญญาณ CSI ในช่วงนั้นมีลักษณะใกล้เคียงกับสภาวะห้องว่าง ทั้งนี้ คณะผู้จัดทำยังพบว่าเมื่อบอร์ด ESP32-S3 ทำงานต่อเนื่องจนมีอุณหภูมิสูงขึ้น ค่า CSI จะเกิดการเปลี่ยนแปลง (Drift) เล็กน้อย ซึ่งเป็นอีกปัจจัยหนึ่งที่ส่งผลต่อความเสถียรของสัญญาณ โดยสรุประบบพัฒนาขึ้นมีศักยภาพในการนำไปใช้ในระบบเฝ้าระวังความปลอดภัยภายในบ้าน เนื่องจากสามารถตรวจจับการล้มได้อย่างมีประสิทธิภาพและยังคงความเป็นส่วนตัวของผู้ใช้งาน

